Paġna IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 114 tiegħu, Wara li kkunsidraw il-proposta tal-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Il-livelli tal-konsum attwali tal-basktijiet tal-plastik jirriżulta f'livelli għoljin ta' skart u użu ineffiċjenti tar-riżorsi u huma mistennija jiżdiedu jekk ma hija se tittieħed l-ebda azzjoni. L-iskart tal-basktijiet tal-plastik iwassal għall-kontanimazzjoni ambjentali u jżid il-problema globali ta' skart f'korpi tal-ilma, b'theddida għall-ekosistemi akwatiċi madwar id-dinja kollha. Barra minn hekk, l-akkumulazzjoni ta' basktijiet tal-plastik fl-ambjent għandha impatt negattiv ċar fuq ċerti attivitajiet ekonomiċi. Basktijiet tal-plastik ta' ħxuna inqas minn 50 mikron ("basktijiet tal-plastik ħfief"), li jirrapreżentaw il-maġġoranza vasta tal-għadd totali tal-basktijiet tal-plastik kkunsamati fl-Unjoni, jerġgħu jintużaw inqas minn basktijiet tal-plastik eħxen. Konsegwentement, il-basktijiet tal-plastik ħfief jispiċċaw skart iktar malajr u huma iktar suxxettibbli li jintremew minħabba li huma ħfief. Ir-rati ta' riċiklaġġ attwali tal-basktijiet tal-plastik ħfief huma baxxi ħafna u, minħabba għadd ta' diffikultajiet prattiċi u ekonomiċi, iktarx ma jilħqux livelli sinifikanti fil-futur qarib. Skont il-ġerarkija tal-iskart, il-prevenzjoni għandha tiġi l-ewwel. Il-basktijiet tal-plastik ħfief iservu għal bosta skopijiet u se jibqgħu jiġu kkunsmati fil-futur. Sabiex ikun żgurat li l-basktijiet tal-plastik ħfief użati ma jispiċċawx bħala skart fl-ambjent, gġandhom jittieħdu miżuri adegwati u l-konsumaturi għandhom ikunu infurmati dwar mod xieraq ta' trattament tal-iskart. Il-livelli tal-konsum tal-basktijiet tal-plastik ivarjaw b'mod konsiderevoli madwar l-Unjoni minħabba differenzi fl-abitudni tal-konsum, is-sensibilizzazzjoni ambjentali, u l-effettività tal-miżuri tal-politika li jittieħdu mill-Istati Membri. Xi Stati Membri rnexxielhom inaqqsu l-livelli tal-konsum tal-basktijiet tal-plastik b'mod sinifikanti, tant li l-livell medju tal-konsum fis-seba' Stati Membri bl-aħjar prestazzjoni jammonta għal 20 % biss tal-konsum medju tal-Unjoni. Id-disponibbiltà u l-preċiżjoni tad-data dwar il-livelli attwali tal-konsum tal-basktijiet tal-plastik ħfief ivarjaw bejn l-Istati Membri. Data preċiża u komparabbli dwar il-konsum hija importanti biex tiġui vvalutata l-effettività tal-miżuri tat-tnaqqis u biex ikunu żgurati kundizzjonijiet uniformi għall-implimentazzjoni. Għalhekk, għandha tiġi żviluppata metodoloġija komuni għall-kalkolu tal-konsum annwali tal-basktijiet tal-plastik ħfief kull persuna bil-għan li jkun immonitorjat il-progress fit-tnaqqis tal-konsum ta' tali basktijiet. Barra minn hekk, l-informazzjoni dwar il-konsumatur uriet li għandha rwol deċiżiv fil-ksib tal-miri fir-rigward it-tnaqqis tal-konsum tal-basktijiet tal-plastik ħfief. Għalhekk, sforzi fil-livell istituzzjonali huma meħtieġa biex tiżdied is-sensibilizzazzjoni dwar l-impatt ambjentali tal-basktijiet tal-plastik u biex tintemm il-perċezzjoni attwali tal-plastik li ma jagħmilx ħsara u li hu irħis. Il-miżuri li għandhom jittieħdu mill-Istati Membri jistgħu jinvolvu l-użu ta' strumenti ekonomiċi bħall-ipprezzar, it-taxxi u l-imposti, li taw prova li huma partikolarment effettivi fit-tnaqqis tal-konsum tal-basktijiet tal-plastik, u r-restrizzjonijiet kummerċjali bħal projbizzjonijiet b'deroga tal-Artikolu 18 tad-Direttiva 94/62/KE dment li dawn ir-restrizzjonijiet ikunu proporzjonati u mhux diskriminatorji. Dawk il-miżuri jistgħu jvarjaw, skont l-impatt ambjentali tal-basktijiet tal-plastik ħfief meta dawn jiġu rkuprati jew mormija, il-proprjetajiet ta' riċiklaġġ u kompostjar tagħhom, it-tul ta' żmien tagħhom jew l-użu maħsub speċifiku ta' dawk il-basktijiet filaqt li jitqies kwalunkwe effett ta' sostituzzjoni negattivi possibbli. L-Istati Membri jistgħu jagħżlu li jeżentaw basktijiet tal-plastik bi ħxuna ta' inqas minn 15-il mikron ("basktijiet tal-plastik ħfief ħafna") pprovduti bħala imballaġġ primarju tal-ikel sfuż meta jkun meħtieġ għall-finijiet ta' iġjene jew meta l-użu tagħhom igħin il-prevenzjoni tal-ħela tal-ikel. L-Istati Membri jistgħu liberalment jużaw id-dħul iġġenerat minn miżuri meħuda skont id-Direttiva 94/62/KE biex jiksbu tnaqqis sostnut fil-konsum tal-basktijiet tal-plastik ħfief. Programmi ta' sensibilizzazzjoni għall-konsumaturi inġenerali u programmi edukattivi għat-tfal jista' jkollhom rwol importanti fit-tnaqqis tal-konsum tal-basktijiet tal-plastik. L-Istandard Ewropew EN 13432 dwar "Rekwiżiti għal imballaġġ irkuprabbli permezz ta kompostjar u bijodegradazzjoni — Skema ta' test u kriterji ta' evalwazzjoni għall-aċċettazzjoni finali tal-imballaġġ" jistipula l-karatteristiċi li materjal għandu jkollu sabiex jiġi kkunsidrat 'kompostabbli', jiġifieri li jista' jiġi riċiklat permezz ta' proċess ta' rkupru organiku magħmul minn kompostjar u diġestjoni anerobika. Il-Kummissjoni għandha titlob lill-Kumitat Ewropew għall-Istandardizzazzjoni biex jżviluppa stantard separat għal imballaġġ kompostabbli f'livell domestiku. Hu importanti li jiġi żgurat ir-rikonoxximent fl-Unjoni kollha tat-tikketti jew il-marki għal basktijiet tal-plastik bijogradabbli u kompostabbli. Xi basktijiet tal-plastik huma mmarkati bħala "ossobijodegradabbli" jew 'ossodegradabbli' mill-manifatturi tagħhom. F'tali basktijiet, l-addittivi huma inkorporati fi plastiks konvenzjonali. Minħabba l-preżenza ta' dawk l-addittivi, il-plastik jifframmenta f'partiċelli żgħar maż-żmien, li jibqgħu fl-ambjent. B'hekk ir-referenza għal tali basktijiet bħala "bijodegradabbli" tista' tkun qarrieqa minħabba li dawn jistgħu ma jkunux soluzzjoni għall-iskart u jistgħu, għall-kuntrarju, iżidu t-tniġġis. Il-Kummissjoni għandha teżamina l-impatt tal-użu ta' basktijiet tal-plastik ossodegradabbli fuq l-ambjent u tippreżenta rapport lill-Parlament Ewropew u lill-Kunsill, inkluż, jekk adatt, sett ta' miżuri li jillimitaw il-konsum tagħhom jew biex inaqqsu kwalunkwe impatt ta' ħsara. Il-miżuri li għandhom jittieħdu mill-Istati Membri biex jitnaqqas il-konsum tal-basktijiet tal-plastik għandhom iwasslu għal tnaqqis sostnut fil-konsum tal-basktijiet tal-plastik ħfief u ma għandhomx iwasslu għal żieda ġenerali fil-ġenerazzjoni tal-imballaġġ. Id-Direttiva 94/62/KE għandha għalhekk tiġi emendata kif meħtieġ, Id-Direttiva 94/62/KE hija emendata kif ġej: Fl-Artikolu 3, għandhom jiddaħħlu l-punti li ġejjin [...]: 'basktijiet tal-plastik' għandha tfisser basktijiet bil-jew mingħajr widna, magħmula mill-plastik, li huma fornuti lill-konsumaturi fil-punt tal-bejgħ ta' oġġetti jew prodotti; 'basktijiet tal-plastik ħfief' għandha tfisser basktijiet tal-plastik [...] bi ħxuna ta' inqas minn 50 mikron [...]; 'basktijiet tal-plastik ħfief ħafna' għandha tfisser basktijiet tal-plastik bi ħxuna ta' inqas minn 15-il mikron u li huma meħtieġa għal skopijiet ta' iġjene jew ipprovduti bħala imballaġġ primarju għal ikel sfuż meta dan jgħin il-prevenzjoni tal-ħela tal-ikel; 'basktijiet tal-plastik ossodegradabbli' għandha tfisser basktijiet tal-plastik magħmula minn materjali tal-plastik li jinkludu addittivi li jikkatalizzaw il-frammentazzjoni tal-materjal tal-plastik f'mikroframmenti. Fl-Artikolu 4, jiddaħħlu l-paragrafi li ġejjin: L-Istati Membri għandhom jieħdu miżuri biex jiksbu tnaqqis sostnut fil-konsum tal-basktijiet tal-plastik ħfief fit-territorju tagħhom [...]. Dawk il-miżuri jistgħu jinkludu l-użu ta' miri ta' tnaqqis nazzjonali, li jżommu jew jintroduċu strumenti ekonomiċi kif ukoll restrizzjonijiet kummerċjali b'deroga mill-Artikolu 18 ta' din id-Direttiva, dment li dawn ir-restrizzjonijiet ikunu proporzjonati u mhux diskriminatorji. Tali miżuri jistgħu jvarjaw skont l-impatt ambjentali tal-basktijiet tal-plastik ħfief meta dawn jiġu rkuprati jew mormija, il-proprjetajiet ta' kompostjar tagħhom, it-tul ta' żmien jew l-użu maħsub speċifiku. Il-miżuri meħuda mill-Istati Membri għandhom jinkludu waħda minn jew it-tnejn li ġejjin: l-adozzjoni ta' miżuri li jiżguraw li l-livell ta' konsum annwali ma jeċċedix 90 basket tal-plastik ħfief kull persuna sal-31 ta' Diċembru 2019 u 40 basket tal-plastik ħfief kull persuna sal-31 ta' Diċembru 2025, jew miri ekwivalenti stabbiliti bil-piż. Basktijiet tal-plastik ħfief ħafna jistgħu jiġu esklużi minn objettivi nazzjonali tal-konsum; l-adozzjoni ta' strumenti li jiżguraw li, sal-31 ta' Diċembru 2018, il-basktijiet tal-plastik ħfief ma jingħatawx mingħajr ħlas fil-punt tal-bejgħ tal-oġġetti jew tal-prodotti, ħlief jekk jiġu implimentati strumenti effettivi b'mod ekwivalenti. Il-basktijiet tal-plastik ħfief ħafna jistgħu jiġu esklużi minn dawn il-miżuri. Mingħajr preġudizzju għall-Artikolu 15, l-Istati Membri jistgħu jieħdu miżuri bħal strumenti ekonomiċi u miri ta' tnaqqis nazzjonali, fir-rigward ta' kwalunkwe tip ta' basket tal-plastik, irrispettivament mill-ħxuna tagħhom. Għandu jiddaħħal l-Artikolu li ġej: Mhux iktar tard minn tmintax-il xahar wara l-adozzjoni ta' dak l-att ta' implimentazzjoni, l-Istati Membri għandhom jiżguraw li basktijiet tal-plastik bijodegradabbli jew kompostabbli jkunu ttikkettjati skont l-ispeċifikazzjonijiet provduti f'dak l-att ta' implimentazzjoni.". Għandu jiddaħħal l-Artikolu li ġej: Fl-Artikolu 22, il-paragrfu 3a, l-ewwel subparagrafu, għandu jiġi sostitwit kif ġej: Dment li l-objettivi stabbiliti fl-Artikolu 4 u l-Artikolu 6 jintlaħqu, l-Istati Membri jistgħu jittrasponu d-dispożizzjonijiet stipulati fl-Artikoli 4(1a) u 7 permezz ta' ftehimiet bejn l-awtoritajiet kompetenti u s-setturi ekonomiċi konċernati.". Meta l-Istati Membri jadottaw dawk il-miżuri, għandu jkun fihom referenza għal din id-Direttiva jew għandhom ikunu akkumpanjati mit-tali referenza fl-okkażjoni tal-pubblikazzjoni uffiċjali tagħhom. Il-metodi ta' kif issir tali referenza għandhom ikunu stabbiliti mill-Istati Membri. L-Istati Membri għandhom jikkomunikaw lill-Kummissjoni t-test tal-miżuri prinċipali tal-liġi nazzjonali li huma jaddottaw fil-qasam kopert b'din id-Direttiva. Din id-Direttiva hija indirizzata lill-Istati Membri. Magħmul fi ..., Fil-5 ta' Novembru 2013, il-Kummissjoni ppreżentat lill-Parlament Ewropew u lill-Kunsill il-proposta tagħha għal Direttiva li temenda d-Direttiva 94/62/KE dwar l-imballaġġ u l-iskart mill-imballaġġ biex jitnaqqas il-konsum tal-basktijiet tal-plastik ħfief, ibbażata fuq l-Artikolu 114 tat-Trattat dwar il-Funzjonament tal-Unjoni Ewropea. Il-Kumitat Ekonomiku u Soċjali Ewropew ivvota rigward l-Opinjoni tiegħu fis-26 ta' Frar 2014 u l-Kumitat tar-Reġjuni vvota rigward l-Opinjoni tiegħu fit-3 ta' April 2014. Il-Kunsill u l-Parlament Ewropew daħlu f'negozjati bil-ħsieb li jintlaħaq qbil fit-tieni qari. Dawn in-negozjati ntemmu fis-17 ta' Novembru 2014. Fil-25 ta' Novembru 2014, il-President tal-Kumitat ENVI tal-Parlament Ewropew indirizza ittra lill-Presidenza fejn iddikjara li, jekk il-Kunsill jgħaddi formalment il-pożizzjoni tiegħu lill-Parlament Ewropew kif miftiehem, soġġett għal verifika mill-ġuristi lingwisti, hu, flimkien mar-Relatur, ser jirrakkomanda lill-Plenarja li l-pożizzjoni tal-Kunsill tiġi aċċettata mingħajr emendi fit-tieni qari tal-Parlament. Fis-17 ta' Diċembru 2014, il-Kunsill ikkonferma l-qbil politiku tiegħu dwar it-test ta' din id-Direttiva, kif kien intlaħaq qbil dwaru miż-żewġ istituzzjonijiet. Id-Direttiva tiffoka fuq basktijiet tal-plastik ħfief bi ħxuna ta' inqas minn 50 mikron, li jirrappreżentaw il-parti l-kbira tal-basktijiet tal-plastik ikkunsmati fl-UE u li inqas spiss jintużaw mill-ġdid minn dawk eħxen. Hi għandha l-għan li tillimita l-impatti negattivi ta' dawn il-basktijiet fuq l-ambjent, li tħeġġeġ il-prevenzjoni tal-iskart u li jinkiseb użu aktar effiċjenti tar-riżorsi. Wara l-votazzjoni f'seduta plenarja, il-Parlament u l-Kunsill mexxew negozjati bil-għan li jikkonkludu qbil fit-tieni qari abbażi ta' pożizzjoni tal-Kunsill fl-ewwel qari li l-Parlament seta' japprova bħala tali. It-test tal-pożizzjoni tal-Kunsill fl-ewwel qari jirrifletti b'mod sħiħ il-kompromess li ntlaħaq bejn iż-żewġ koleġiżlaturi. Il-punti ewlenin tal-kompromess li ntlaħaq mal-Parlament Ewropew huma delinejati hawn taħt: Il-miżuri li għandhom jiġu adottati bil-ħsieb li jitnaqqas il-konsum tal-basktijiet tal-plastik ħfief ser jinkludu jew wieħed mill-approċċi li ġejjin jew it-tnejn li huma: l-adozzjoni ta' miżuri li jiżguraw li l-livell ta' konsum annwali mhux ser jeċċedi d-90 basket tal-plastik ħfief għal kull persuna sal-31 ta' Diċembru 2019 u l-40 basket tal-plastik ħfief għal kull persuna sal-31 ta' Diċembru 2025 (jew l-ekwivalenti fil-piż), l-adozzjoni ta' miżuri li jiżguraw li sal-31 ta' Diċembru 2018 dawn il-basktijiet tal-plastik mhux ser jingħataw lill-konsumaturi mingħajr ħlas, ħlief jekk jiġu implimentati strumenti ugwalment effettivi. Il-basktijiet tal-plastik ħfief ħafna jistgħu jiġu esklużi minn dawn il-miżuri. Dawn huma definiti bħala basktijiet tal-plastik bi ħxuna ta' inqas minn 15 mikroni meħtieġa għal finijiet ta' iġjene jew ipprovduti bħala imballaġġ ewlieni għal ikel sfuż meta dan jgħin il-prevenzjoni tal-ħela tal-ikel. L-informazzjoni li tingħata lill-pubbliku - tal-inqas matul l-ewwel sena ta' implimentazzjoni ta' din id-Direttiva, il-Kummissjoni u l-Istati Membri ser jinkoraġġixxu b'mod attiv kampanji ta' informazzjoni u sensibilizzazzjoni tal-pubbliku dwar l-impatt ambjentali negattiv tal-użu eċċessiv ta' basktijiet tal-plastik ħfief. Passi futuri — sentejn wara d-dħul fis-seħħ tad-Direttiva, il-Kummissjoni ser tippreżenta rapport lill-Parlament Ewropew u lill-Kunsill, li jeżamina l-impatt fuq l-ambjent tal-użu ta' basktijiet tal-plastik ossodegradabbli kif ukoll rapport dwar il-possibbiltajiet differenti biex jitnaqqas l-użu tal-basktijiet tal-plastik ħfief ħafna. Sitt snin u nofs wara d-dħul fis-seħħ tad-Direttiva, il-Kummissjoni għandha tippreżenta rapport li jivvaluta l-effettività ta' miżuri fil-livell tal-UE, fil-ġlieda kontra l-iskart, il-bidla fl-imġiba tal-konsumatur u l-promozzjoni tal-prevenzjoni tal-iskart. Jekk il-valutazzjoni turi li l-miżuri adottati ma jkunux effettivi, il-Kummissjoni għandha teżamina modi possibbli oħra biex jinkiseb it-tnaqqis fil-konsum tal-basktijiet tal-plastik ħfief, inkluż l-istabbiliment ta' miri realistiċi u li jistgħu jinkisbu fil-livell tal-UE. Dawk ir-rapporti kollha ser ikunu akkumpanjati, jekk adatt, minn proposti leġiżlattivi. Il-pożizzjoni tal-Kunsill tirrifletti b'mod sħiħ il-kompromess milħuq fin-negozjati bejn il-Parlament Ewropew u l-Kunsill, bil-qbil tal-Kummissjoni. Il-kompromess hu kkonfermat bl-ittra li l-President tal-Kumitat ENVI indirizza lill-President tal-Kumitat tar-Rappreżentanti Permanenti fil-25 ta' Novembru 2014.
Extracted from C_101_2015.html